ಕೌಲಾಲಂಪುರ್ ತನ್ನ ಇತಿಹಾಸವನ್ನು 1850ರ ಹಿಂದಕ್ಕೆ ತೆಗೆದುಕೊಂಡು ಹೋಗುತ್ತದೆ,ಆ ಸಮಯದಲ್ಲಿ ಮಲಯಾದ ಕ್ಲಾಂಗ್ (ಮಲೆಷ್ಯಾದ ಕರಾವಳಿ ಪ್ರದೇಶ)ನ ಮುಖ್ಯಸ್ಥ ರಾಜಾ ಅಬ್ದುಲ್ಲಾ ಹೊಸ ಮತ್ತು ದೊಡ್ಡ ಪ್ರಮಾಣದ ತವರಿನ ನಿಕ್ಷೇಪದ ಗಣಿಗಳನ್ನು ಅಗೆಯಲು ನೂರಾರು ಚೀನಿಕಾರ್ಮಿಕ ಕೂಲಿಯಾಳುಗಳನ್ನು ಕರೆತಂದಿದ್ದ. ಅವರನ್ನು ತಂದು ರೇವು ಮಣ್ಣಿನ ಪ್ರದೇಶ ಸುಂಗೈ ಗೊಂಬಕ್ ಮತ್ತು ಸುಂಗೈ ಕ್ಲಾಂಗ್ ಅಂದರೆ ಕ್ಲಾಂಗ್ ನದಿ ಬಳಿ ಅವರನ್ನು ತಂದಿರಿಸಿ ಅಂಪಾಂಗ್ ನಲ್ಲಿ ಗಣಿಗಳನ್ನು ತೆರೆಯಲು ಆರಂಭಿಸಿದ. ಸುಂಗೈ ಗೊಂಬಾಕ್ ನ್ನು ಈ ಮೊದಲು ಸುಂಗೈ ಲುಂಪುರ್ ಎಂದು ಕರೆಯಲಾಗುತಿತ್ತು.ಅಂದರೆ ರಾಡಿಯುಳ್ಳ ನದಿ ಎಂದರ್ಥ. ಈ ನಗರದ ಮೂಲ ಹೆಸರೆಂದರೆ "ಪೆಂಗ್ ಕ್ಲಾನ್ ಲುಂಪುರ್ "ಅಂದರೆ ಮಣ್ಣ ರಾಶಿ ಅಥವಾ ಗುಡ್ಡೆ. ಕಾಲ ಗತಿಸಿದಂತೆ ಇದನ್ನು ಕೌಲಾಲಂಪುರ್ ಎಂದು ಕರೆಯಲಾಯಿತು,ಅಕ್ಷರಶ:ಬಹಾಸಾ ಮೆಲಯುನಲ್ಲಿರುವ "ಮಣ್ಣಿನ ಗುಡ್ಡೆ". ನಂತರ ಪುಡು ಮತ್ತು ಬಾಟುವಿನಲ್ಲಿ ತವರಿನ ಗಣಿಗಳು ತೆರೆಯಲ್ಪಟ್ಟವು. ಮೊದಲ ಪ್ರವರ್ತಕರಲ್ಲಿ ಹಿಯು ಸೆವ್ ಮತ್ತು ಲಿಯು ಎಂಜಿಮ್ ಅವರುಗಳೆನ್ನಬಹುದು.

ಈ ಗಣಿಗಳಿಂದಾಗಿ ನಗರವು ಅತ್ಯುತ್ತಮ ವ್ಯಾಪಾರಿ ಕೇಂದ್ರವಾಯಿತು,ಇದು ಗಡಿ ಪ್ರದೇಶವೆನಿಸಿದೆ. ಆರಂಭದಲ್ಲಿ ಕೌಲಾಲಂಪುರ್ ಸಾಕಷ್ಟು ಸಮಸ್ಯೆಗಳನ್ನು ಎದುರಿಸಿತು,ಅದರಲ್ಲಿ ಸೆಲಿಂಗರ್ ಸಿವಿಲ್ ವಾರ್ (ಸೆಲೆಂಗರ್ ಕ್ಲಾಂಗ್ ನದಿ ಪ್ರದೇಶ ವಶಪಡಿಸಿಕೊಳ್ಳಲು ರಾಜಾ ಮೆಹದಿ ಮೂಲದ ಜನಾಂಗೀಯ ಕದನ);ಇದರಿಂದಾಗಿ ನೂರಾರು ಕಾಯಿಲೆಗಳು,ನಿರಂತರ ಬೆಂಕಿ ಅನಾಹುತಗಳು ಮತ್ತು ನೆರೆ ಹಾವಳಿ ಇತ್ಯಾದಿ. ಸುಮಾರು 1870ರಲ್ಲಿ ಕೌಲಾಲಂಪುರ್ ನ ಚೀನಿ ಕ್ಯಾಪಿಟನ್ ಯಾಪ್ ಆಹ್ ಲೊಯ್ ಈ ಭಾಗದ ನಾಯಕನಾದ.ನಂತರ ಈ ಪಟ್ಟಣದ ಅಭಿವೃದ್ಧಿ ಮತ್ತು ಶಿಸ್ತಿನ ಪ್ರಗತಿಗೆ ಕಾರಣನಾದ. ಆತ ಕೌಲಾಲಂಪುರ್ ನ್ನು ಚಿಕ್ಕ ಅಪರಿಚಿತ ಪಟ್ಟಣವನ್ನು ಅತ್ಯುತ್ತಮ ಗಣಿಗಾರಿಕೆ ಮತ್ತು ಉತ್ತಮ ಆರ್ಥಿಕ ನಗರವನ್ನಾಗಿ ಪರಿವರ್ತಿಸಲು ಸಮರ್ಥನಾದ. ಸುಮಾರು 1880ರಲ್ಲಿ ಸೆಲಂಗೊರ್ ನ ರಾಜಧಾನಿಯಾದ ಕ್ಲಾಂಗ್ ನಿಂದ ಅನುಕೂಲಕರ ಸ್ಥಳವೆನಿಸಿದ ಕೌಲಾಲಂಪುರ್ ಕ್ಕೆ ವರ್ಗಾಯಿಸಿದ.

ಅದೂ ಅಲ್ಲದೇ 1881ರಲ್ಲಿ ದೊಡ್ಡ ನೆರೆಯೊಂದು ಇಡೀ ನಗರವನ್ನು ಗುಡಿಸಿ ಹಾಕಿತು;ಇದಕ್ಕಿಂತ ಮೊದಲು ಇದು ಬೆಂಕಿ ಅನಾಹುತಕ್ಕೆ ಈಡಾಗಿತ್ತು. ಇಂತಹ ನಿರಂತರ ಸಮಸ್ಯೆಗಳು ಪಟ್ಟಣದ ರಚನೆ ಮತ್ತು ಅರಣ್ಯ ಸಂಪತ್ತು ಮತ್ತು ಅದರ "ನಿವಾಸಿ" ಗಳನ್ನು ನಿರಾಶ್ರಿತಗೊಳಿಸಿದವು. ಈ ಅನಾಹುತಗಳಿಗೆ ಸಾಕ್ಷಿಯಾದ ಸೆಲೊಂಗರ್ ನ ನಿವಾಸಿ ಬ್ರಿಟಿಶ್ ಮೂಲದ ಫ್ರಾಂಕ್ ಸ್ವೆಟೆನ್ ಹ್ಯಾಮ್ ಹೇಳಿದಂತೆ ಇಂತಹ ದುರಂತಗಳಿಗೆ ಈಡಾಗಿರುವ ಇಲ್ಲಿ ಇಟ್ಟಿಗೆ ಮತ್ತು ಹೆಂಚುಗಳ ಮನೆ ನಿರ್ಮಿಸುವ ಪ್ರಸ್ತಾವವಿಟ್ಟನು. ಹೊಸ ಇಟ್ಟಿಗೆ ಕಟ್ಟಡಗಳು ದಕ್ಷಿಣಾ ಚೀನಾದಲ್ಲಿರುವ ಅಂಗಡಿ ಮುಂಗಟ್ಟುಗಳಂತೆ ಹೊಳಪು ತುಂಬಿಕೊಂಡವು."ಇವುಗಳು ಐದಡಿಯ ಮಾರ್ಗಗಳನ್ನು ಹೊಂದಿದ್ದವಲ್ಲದೇ ಅಲ್ಲಿ ಚೀನಾದ ಕಟ್ಟಿಗೆ ಕರಕುಶಲ ಕಲೆ ಅಥವಾ ಬಡಿಗತನ ಎದ್ದು ಕಾಣುತಿತ್ತು. ಇದು ಅತ್ಯುತ್ತಮ ವಿಶಾಲವಾದ ಅಂಗಡಿ ಮನೆಗಳ ಸಾಲು ಈ ಪ್ರದೇಶಕ್ಕೆ ಒಗ್ಗಿಕೊಳ್ಳುವ ವಾಸ್ತುಶಿಲ್ಪ ವಿನ್ಯಾಸವನ್ನು ನೀಡಿತು. ಇದರೊಳಗಿರುವ ರೈಲ್ವೆ ಸಂಚಾರ ವ್ಯವಸ್ಥೆಯು ನಗರದ ಭಾಗಗಳು ಎಲ್ಲರಿಗೂ ನಿಲುಕುವಂತಾದವು. ನೈರ್ಮಲ್ಯ ಮಂಡಳಿಯ ಸ್ಥಾಪನೆಯೊಂದಿಗೆ 1890ರಲ್ಲಿ ಅಭಿವೃದ್ಧಿ ಮತ್ತಷ್ಟು ವೇಗ ಪಡೆಯಿತು. ಸುಮಾರು 1896ರಲ್ಲಿ ಹೊಸದಾಗಿ ರಚಿತವಾದ ಫೆಡರೇಟೆಡ್ ಮಲಯಾ ಸ್ಟೇಟ್ಸಗಳ ರಾಜಧಾನಿಯಾಗಿ ಕೌಲಾಲಂಪುರ್ ನ್ನು ಆರಿಸಲಾಯಿತು.
ಕೌಲಾಲಂಪುರ್ ನ ವಿವಿಧೆಡೆಯಲ್ಲಿ ವಿಭಿನ್ನ ಜನಾಂಗದ ನೆಲೆಯಾಯಿತು. ಚೀನಿಯರು ಬಹುಮುಖ್ಯವಾಗಿ ಮಾರುಕಟ್ಟೆಯ ಕೇಂದ್ರದಲ್ಲಿ ವಾಣಿಜ್ಯದ ಸ್ಥಾನ,ಪೂರ್ವದ ಕ್ಲಾಂಗ್ ನದಿ ಪಾತ್ರ ಮತ್ತು ಚೀನಾಪಟ್ಟಣಗಳಲ್ಲಿ ಬೀಡು ಬಿಟ್ಟರು. ದಿ ಮಲಯನ್ನರು,ಭಾರತದ ಚೆಟ್ಟಿಯಾರಗಳು ಮತ್ತು ಭಾರತದ ಮುಸ್ಲಿಮರು ಜಾವಾ ಬೀದಿಗಳಲ್ಲಿ ಹೆಚ್ಚಾಗಿ ವಾಸವಾಗಿದ್ದಾರೆ.(ಈಗ ಅದು ಜಲಾನ್ ಟನ್ ಪೆರಕ್ ಎಂದು ಕರೆಯಲಾಗುತ್ತದೆ.) ದಿ ಪದಂಗ,ಸದ್ಯ ಇದನ್ನು ಮೆರ್ಡೆಕಾ ಸ್ಕ್ವೆಯರ್ ಎಂದು ಕರೆಯಲಾಗುತ್ತದೆ.ಇದು ಬ್ರಿಟಿಶ್ ಆಡಳಿತ ಕಚೇರಿಗಳ ಕೇಂದ್ರ ಸ್ಥಾನವಾಗಿದೆ.

ಎರಡನೆಯ ವರ್ಲ್ಡ್ ವಾರ್ II ಸಮಯದಲ್ಲಿ ಕೌಲಾಲಂಪುರ್ ನ್ನು ಜಪಾನಿನ ಸೇನೆ ಜನವರಿ 11,1942ರಲ್ಲಿ ವಶಪಡಿಶಿಕೊಂಡಿತ್ತು. ಸೇನೆಯು ಆಗಷ್ಟ್ 15,1945ರ ವರೆಗೆ ಇದನ್ನು ತನ್ನ ವಶದಲ್ಲಿಟ್ಟುಕೊಂಡಿತ್ತು.ಆದರೆ ಸಿಂಗಾಪುರ್ ಮತ್ತು ಮಲಯಾಗಳಲ್ಲಿನ ಜಪಾನಿನ ಏಳನೆಯ ಏರಿಯಾ ಆರ್ಮಿ ಮುಖ್ಯಸ್ಥ ಸೆಶೈರ್ ಇಟಾಗಾಕಿ ಹಿರೊಶಿಮಾ ಮತ್ತು ನಾಗಾಸಾಕಿಗಳ ಮೇಲೆ ಅಣುಬಾಂಬ್ ದಾಳಿಯ ನಂತರ ಆತ ಬ್ರಿಟಿಶ್ ಆಡಳಿತಕ್ಕೆ ಶರಣಾದ. ಕೌಲಾಲಂಪುರ್ ತನ್ನ ಇತಿಹಾಸದುದ್ದಕ್ಕೂ ಯುದ್ಧಗಳೊಂದಿಗೆ ಬೆಳೆದು ಬಂದಿದೆ.ರಬ್ಬರ್ ಮತ್ತು ತವರಿನ ಸಾಮಾನುಗಳ ಭರಾಟೆ ಮತ್ತು ಮಲಯನ್ ನ ತುರ್ತು ಪರಿಸ್ಥಿತಿ,ಅದಕ್ಕಿಂತ ಮೊದಲೇ ಅದು ಕಮ್ಯುನಿಷ್ಟ್ ರ ಬಂಡಾಯದಿಂದ ಜರ್ಜರಿತಗೊಂಡಿತ್ತು. ಫೆಡರೇಶನ್ ಆಫ್ ಮಲಯಾ 1957ರಲ್ಲಿ ಬ್ರಿಟಿಶ್ ಆಡಳಿತದಿಂದ ಸ್ವತಂತ್ರವಾಯಿತು. ಮಲೆಷ್ಯಾದ ರಚನೆಯಾಗುವ ಸೆಪ್ಟೆಂಬರ್ 16,1963ರ ವರೆಗೂ ಕೌಲಾಲಂಪುರ್ ರಾಜಧಾನಿಯಾಗಿತ್ತು. 

ಮೇ 13,1969ರಲ್ಲಿ ಕೌಲಾಂಪುರ್ ದಲ್ಲಿ ಅತ್ಯಂತ ಕರಾಲವೆನಿಸುವ ಜನಾಂಗೀಯ ಹಿಂಸಾಚಾರಗಳು ನಡೆದವು. ಅದು ಮೇ 13 ರ ಘಟನೆಯೆಂದರೆ ಚೀನಿಯರು ಮತ್ತು ಮಲಯಾಗಳ ಆಂತರಿಕ ಕದನವಾಗಿತ್ತು. ಆ ಸಂದರ್ಭದಲ್ಲಿ ಮಲಯಾಗಳು ಅವರ ಸಾಮಾಜಿಕ-ರಾಜಕೀಯ ಸ್ಥಿತಿಗಳ ಬಗ್ಗೆ ತೀವ್ರ ಅಸಮಾಧಾನಗೊಂಡಿದ್ದರು. ಈ ಹಿಂಸಾಚಾರಗಳಿಂದ 196 ಜನರು ಅಸುನೀಗಿದರು;ಇದರಿಂದಾಗಿ ದೇಶದ ಪ್ರಮುಖ ಆರ್ಥಿಕ ವಲಯದಲ್ಲಿ ಮಲಯಾಗಳಿಗೆ ಅನುಕೂಲಕರ ಸುಧಾರಣೆಗಳನ್ನು ಜಾರಿಗೆ ತರಲಾಯಿತು. 

ಕೌಲಾಲಂಪುರ್ ನಂತರ 1972ರಲ್ಲಿ ನಗರ ಸ್ಥಾನಮಾನ ಪಡೆಯಿತು.ಮಲೆಷ್ಯಾದಲ್ಲೇ ಸ್ವಾತಂತ್ರದ ನಂತರ ಅದು ಮೊದಲ ನಗರವಾಗಿ ಮಾರ್ಪಟ್ಟಿತು. ಅದಾದ ನಂತರ ಕೌಲಾಲಂಪುರ್ ಫೆಬ್ರವರಿ 1,1974ರಲ್ಲಿ ಫೆಡರಲ್ ಟೆರಿಟರಿಯಾಗಿ ಮಾರ್ಪಟ್ಟಿತು. ಕೌಲಾಲಂಪುರ್ 1972ರಲ್ಲಿ ಸೆಲಾಂಗೊರ್ ದ ರಾಜಧಾನಿಯ ಸ್ಥಾನಮಾನ ಹಿಂಪಡೆದು ನಂತರ ಶಾ ಆಲಮ್ ಇದನ್ನು ರಾಜ್ಯ ರಾಜಧಾನಿ ಎಂದು ಪ್ರಕಟಿಸಿದ. 

ಮೇ 14,1990ರಲ್ಲಿ ಕೌಲಾಲಂಪುರ್ ತನ್ನ ಸ್ಥಳೀಯ ಆಡಳಿತ ವಹಿಸಿಕೊಂಡ ನಂತರ 100 ಶತಮಾನದ ವರ್ಷಾಚರಣೆ ನಡೆಸಿತು. ಹೊಸ ಫೆಡರಲ್ ಟೆರಿಟರಿ ಆಫ್ ಕೌಲಾಲಂಪುರ್ ಧ್ವಜ ಮತ್ತು ರಾಷ್ಟ್ರಗೀತೆಯನ್ನು ಪರಿಚಯಿಸಲಾಯಿತು.

ಮತ್ತೊಂದು ರಾಜಕೀಯ ಚಳವಳಿಯು 1998 ರಲ್ಲಿ "ರಿಫಾರ್ಮಸಿ " ಎಂಬ ರೂಪದಲ್ಲಿ ಈ ನಗರದಲ್ಲಿ ಸಂಭವಿಸಿತು. ಆಗಿನ ಮಲೆಷ್ಯಿಯನ್ ಉಪ-ಪ್ರಧಾನಿ ಅನ್ವರ್ ಇಬ್ರಾಹಿಮ್ ನ ಪದಚ್ಯುತಗೊಳಿಸಿದ್ದಕ್ಕಾಗಿ ನಡೆದ ಈ ಪ್ರತಿಭಟನೆಯು 1999ರ ವರೆಗೆ ಮುಂದುವರೆದು ಸರ್ಕಾರದ ಆಡಳಿತದಲ್ಲೂ ಸುಧಾರಣೆ ತರಬೇಕೆಂದು ಪ್ರತಿಭಟನಾಕಾರರು ಒತ್ತಾಯಿಸಿದರು.

ಫೆಬ್ರವರಿ 1,2001ರಲ್ಲಿ ಪುತ್ರಜಯವನ್ನು ಫೆಡರಲ್ ಟೆರಿಟರಿಯಾಗಿ ಘೋಷಿಸಲಾಯಿತಲ್ಲದೇ ಇದು ಫೆಡರಲ್ ಸರ್ಕಾರದ ಕೇಂದ್ರ ಸ್ಥಾನವಾಗಿ ಮಾರ್ಪಟ್ಟಿತು. ಆಗ ಆಡಳಿತ ಮತ್ತು ನ್ಯಾಯಾಂಗದ ಕಾರ್ಯಚಟುವಟುಕೆಗಳು ಕೌಲಾಲಪ್ರ್ ದಿಂದ ಪುತ್ರಜಯಾಕ್ಕೆ ವರ್ಗಾಯಿಸಲ್ಪಟ್ಟವು. ಹೀಗಾದರೂ ಕೌಲಾಲಂಪುರ್ ತನ್ನ ಶಾಸಕಾಂಗ ಕಾರ್ಯಗಳು ಮತ್ತು (ಅರಸು) ಯಾಂಗ್ ಡಿ-ಪೆರ್ಟೌನ್ ಅಗೊಂಗ್ ನ ನಿವಾಸ ತಾಣಗಳನ್ನು ಉಳಿಸಿಕೊಂಡು ಮುಂದುವರೆಯಿತು.

ಕ್ರೀಡೆಗಳು ಮತ್ತು ಮನೋರಂಜನಾ ಅವಕಾಶ
ಚಿಲ್ಲರೆ ವ್ಯಾಪಾರ
ಸ್ಥಳೀಯ ಸರ್ಕಾರ
ಇತಿಹಾಸ